title: http://risaleoku.com/oku/osmektubat/486
article: Íطوقوزنجى مسئله|@
  Í(مهمّ و محرم بر مسئله و بر سرِّ ولايت)|@
  * عالمِ إسلامده أهلِ سنّت و جماعت دينيلن أهلِ حق و إستقامت فرقهِٔ عظيمهسى، حقائقِ قرآنيهيى و ايمانيهيى إستقامت دائرهسنده هو هُوَسنه سنّتِ سنيهيه إتّباع ايدهرك محافظه ايتمشلر. أهلِ ولايتڭ أكثريتِ مطلقهسى، او دائرهدن نشئت ايتمشلر. ديگر بر قسم أهلِ ولايت، أهلِ سنّت و جماعتڭ بعض دساتيرلرى خارجنده و اصوللرينه مخالف بر جادّهده گورونمش. ايشته شو قسم أهلِ ولايته باقانلر ايكى شقّه آيرلديلر:|@
  * بر قسمى ايسه، أهلِ سنّتڭ اصولنه مخالف اولدقلرى ايچون، ولايتلرينى إنكار ايتديلر. حتّى اونلردن بر قسمنڭ تكفيرينه قدر گيتديلر.|@
  * ديگر قسم كه، اونلره إتّباع ايدنلردر. اونلرڭ ولايتلرينى قبول ايتدكلرى ايچون ديرلر كه: "حق يالڭز أهلِ سنّت و جماعتڭ مسلگنه منحصر دگل." أهلِ بدعهدن بر فرقه تشكيل ايتديلر، حتّى ضلالته قدر گيتديلر. بيلمديلر كه: هر هادى ذات، مُهْدى اولاماز. شيخلرى خطاسندن معذوردر، چونكه مجذوبدر. كنديلرى ايسه معذور اولامازلر.|@
  * متوسّط بر قسم ايسه، او وليلرڭ ولايتلرينى إنكار ايتمديلر، فقط يوللرينى و مسلكلرينى قبول ايتمديلر. دييورلر كه: "خلافِ اصول اولان سوزلرى، يا حاله مغلوب اولوب خطا ايتديلر وياخود معناسى بيلينمز متشابهات مِثللو شطحاتدر."|@
  * مع التأسّف برنجى قسم، خصوصًا علماءِ أهلِ ظاهر، مسلكِ أهلِ سنّتى محافظه نيّتيله، چوق مهمّ أوليايى إنكار، حتّى تضليل ايتمگه مجبور اولمشلر. ايكنجى قسم اولان طرفدارلرى ايسه، او چشيد شيخلره زياده حسنِ ظن ايتدكلرى ايچون، حق مسلگنى بيراقوب، بدعته حتّى ضلالته گيردكلرى اولمش.|@
  Í(مهمّ و محرم بر مسئله و بر سرِّ ولايت)|@
  * عالمِ إسلامده أهلِ سنّت و جماعت دينيلن أهلِ حق و إستقامت فرقهِٔ عظيمهسى، حقائقِ قرآنيهيى و ايمانيهيى إستقامت دائرهسنده هو هُوَسنه سنّتِ سنيهيه إتّباع ايدهرك محافظه ايتمشلر. أهلِ ولايتڭ أكثريتِ مطلقهسى، او دائرهدن نشئت ايتمشلر. ديگر بر قسم أهلِ ولايت، أهلِ سنّت و جماعتڭ بعض دساتيرلرى خارجنده و اصوللرينه مخالف بر جادّهده گورونمش. ايشته شو قسم أهلِ ولايته باقانلر ايكى شقّه آيرلديلر:|@
  * بر قسمى ايسه، أهلِ سنّتڭ اصولنه مخالف اولدقلرى ايچون، ولايتلرينى إنكار ايتديلر. حتّى اونلردن بر قسمنڭ تكفيرينه قدر گيتديلر.|@
  * ديگر قسم كه، اونلره إتّباع ايدنلردر. اونلرڭ ولايتلرينى قبول ايتدكلرى ايچون ديرلر كه: "حق يالڭز أهلِ سنّت و جماعتڭ مسلگنه منحصر دگل." أهلِ بدعهدن بر فرقه تشكيل ايتديلر، حتّى ضلالته قدر گيتديلر. بيلمديلر كه: هر هادى ذات، مُهْدى اولاماز. شيخلرى خطاسندن معذوردر، چونكه مجذوبدر. كنديلرى ايسه معذور اولامازلر.|@
  * متوسّط بر قسم ايسه، او وليلرڭ ولايتلرينى إنكار ايتمديلر، فقط يوللرينى و مسلكلرينى قبول ايتمديلر. دييورلر كه: "خلافِ اصول اولان سوزلرى، يا حاله مغلوب اولوب خطا ايتديلر وياخود معناسى بيلينمز متشابهات مِثللو شطحاتدر."|@
  * مع التأسّف برنجى قسم، خصوصًا علماءِ أهلِ ظاهر، مسلكِ أهلِ سنّتى محافظه نيّتيله، چوق مهمّ أوليايى إنكار، حتّى تضليل ايتمگه مجبور اولمشلر. ايكنجى قسم اولان طرفدارلرى ايسه، او چشيد شيخلره زياده حسنِ ظن ايتدكلرى ايچون، حق مسلگنى بيراقوب، بدعته حتّى ضلالته گيردكلرى اولمش.|@